കാലാവസ്ഥാ വ്യതിയാനം: സ്വപ്നം കാണാന് പോലും സൂര്യകാന്തിയില്ല നിരനിരയായി വരി വരിയായി എന്നും ചിരിക്കുന്ന പൂക്കള്. അതാണ് സൂര്യകാന്തി. തമിഴ്നാട്ടിലെ സൂര്യകാന്തി പാടങ്ങള് എന്നും വിനോദ സഞ്ചാരികളുടെ ഇഷ്ടസങ്കേതമാണ്. കേരളത്തിലെ സഞ്ചാരികള് ഏറ്റവുമധികം സന്ദര്ശിക്കുന്ന സ്ഥലങ്ങളില് ഒന്നാണ് ഈ സൂര്യകാന്തിപ്പാടങ്ങള്. പക്ഷേ, ഇവിടത്തെ സൂര്യകാന്തി വ്യവസായം ഇപ്പോള് പ്രതിസന്ധിയിലാണ്. ആവശ്യത്തിന് തൊഴിലാളികളെ കിട്ടാനില്ലാത്തതും കാലാവസ്ഥാ വ്യതിയാനവും കാരണം സൂര്യകാന്തി കൃഷിയില് നിന്ന് കര്ഷകര് പിന്മാറുകയാണ്. മഴയും വെയിലും തുല്യമായി വേണ്ട സൂര്യകാന്തിക്ക് കാലം തെറ്റിയെത്തിയ മഴയാണ് ദുരിതമായത്. തെങ്കാശി ജില്ലയില് ഏക്കര് കണക്കിന് സൂര്യകാന്തി കൃഷി ചെയ്തിരുന്ന സ്ഥലത്ത് ഇത്തവണ നാമമാത്രമാണ്. ചുരണ്ട, കമ്ബിളി, സുന്ദര പാണ്ഡ്യപുരം എന്നിവിടങ്ങളില് സൂര്യകാന്തി കൃഷി ഇക്കുറി ചെയ്തിട്ടില്ല. വലിപ്പമേറിയതും സൂര്യന് അഭിമുഖമായി വിടരുന്നതുമായ പൂക്കള് ഏറ്റവും കൂടുതല് ഉല്പാദിപ്പിച്ചിരുന്നത് ഇവിടുത്തെ കര്ഷകരായിരുന്നു. ജൂലൈ, ഓഗസ്റ്റ് മാസത്തില് വിളവെടുക്കേണ്ട സൂര്യകാന്തി ഇത്തവണ കൃഷി ചെയ്തിട്ടില്ല. 90 ദിവസം പൂര്ത്തിയാകുമ്ബോഴാണ് ഇവയുടെ വിളവെടുപ്പ്. സാമ്ബുവര് വടകരയില് മാത്രമാണ് പേരിന് മാത്രമെങ്കിലുംകൃഷിയുള്ളത്. ഒരു കാലത്ത് തെങ്കാശിയിലും തിരുനെല്വേലി ജില്ലയിലും ഏക്കര് കണക്കിന് സ്ഥലത്ത് പീത ശോഭയണിഞ്ഞ് നില്ക്കുന്ന സൂര്യ കാന്തി പാടങ്ങള് കാണാമായിരുന്നു. കാലാവസ്ഥ വ്യതിയാനവും കൃഷി ചെലവ് കൂടിയതും മൂലമാണ് സൂര്യകാന്തി കൃഷിയില് നിന്ന് കര്ഷകര് പിന്മാറാന് പ്രധാന കാരണം. മുന് കൊല്ലങ്ങളേക്കാള് വളരെ താമസിച്ചാണ് ഇത്തവണ സൂര്യകാന്തി കൃഷിയിറക്കിയത്. വിളവെടുക്കുന്ന വിത്തുകള് വാങ്ങാന് നിരവധി പേരെത്തുന്നുണ്ട്. സൂര്യകാന്തി എണ്ണയുണ്ടാക്കാനും ഔഷധ കൂട്ടുകള്ക്കുമായാണ് സൂര്യകാന്തി വിത്ത് ഉപയോഗിക്കുന്നത്. പൂര്ണ വളര്ച്ചയെത്തിയ ഈ ചെടിയില് നിന്നും ഒരു സീസണില് പത്തിലധികം പൂക്കളാണ് ലഭിക്കുന്നത്. നിരവധി സാധനങ്ങള്ക്ക് അസംസ്കൃത വസ്തുവായ പൂക്കള് വിളവെടുക്കാറാകുമ്ബോള് മൊത്തത്തില് വന്കിട കമ്ബനികള്ക്ക് വില്ക്കാറുണ്ട്. പ്രതികൂലകാലാവസ്ഥ കാരണം കൃഷി മതിയാക്കി കര്ഷകര് നെല് കൃഷിയിലേക്ക് തിരിഞ്ഞു. നെല്ലിന് സബ്സിഡിയും മറ്റ് ആനുകൂല്യങ്ങളും സര്ക്കാര് നല്കിയതാണ് സൂര്യകാന്തി കൃഷി ഉപേക്ഷിക്കാന് കാരണം. കര്ഷകരുടെ പിന്മാറ്റം മൂലം ദക്ഷിണേന്ത്യയിലെ ഏറ്റവും വലിയ സൂര്യകാന്തി പാടമായ സുന്ദര പാണ്ഡ്യപുരത്തെ നിറമാര്ന്ന കാഴ്ചകള് ഇക്കുറി വിരളമാക്കി. ഇതോടെ സൂര്യകാന്തി പാടം കാണാനെത്തുന്നവര് നിരാശരായി മടങ്ങേണ്ടിവരും. കോവിഡിന്റെ രണ്ടാം വരവില് സൂര്യകാന്തിപ്പാടത്തും ദുരിത കാഴ്ചകളാണ്. സാമ്ബുവര് വടകരയില് സൂര്യകാന്തി പൂക്കള് കാണാന് ഇത്തവണയും സഞ്ചാരികള് എത്തുന്നില്ല. നിരവധി സിനിമാസീരിയല് ആല്ബം ചിത്രീകരങ്ങള്ക്ക് സ്ഥിരം വേദിയായിരുന്നു ഈ സൂര്യകാന്തി പാടങ്ങ ള്. ഏറവും അടുത്ത പ്രാദേശമെന്ന നിലയില് മുന്കാലങ്ങളില്സൂര്യകാന്തി പാടം കാണാന് എത്തുന്നവരിലധികവും കൊല്ലം,പത്തനംതിട്ട, തിരുവനന്തപുരം ജില്ല ക്കാരായിരുന്നു. കോവിഡ് വ്യാപനം മൂലം അതിര്ത്തി കടക്കാന് കടമ്ബകളേറെ ആയതിനാല് കേരളത്തില് നിന്നുള്ളവര് ഇവിടേക്ക് എത്താറില്ല. സനില് അടൂര് തെങ്കാശിതമിഴ്നാട്